**ԲՆԱԿԱՐԱՆՆԵՐԻ ԵՎ ԱՆՀԱՏԱԿԱՆ ԲՆԱԿԵԼԻ ՏՆԵՐԻ ԷՆԵՐԳԱԱՐԴՅՈՒՆԱՎԵՏ ՎԵՐԱՆՈՐՈԳՄԱՆ ԱՇԽԱՏԱՆՔՆԵՐԻ ՊԵՏԱԿԱՆ ԱՋԱԿՑՈՒԹՅԱՆ ԾՐԱԳՐԻ ԻՐԱԿԱՆԱՑՄԱՆ ՇՐՋԱՆԱԿՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ԵՎ ԱՌԵՎՏՐԱՅԻՆ ԲԱՆԿԵՐԻ ՈՒ ՎԱՐԿԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ՄԻՋԵՎ ՀԱՄԱԳՈՐԾԱԿՑՈՒԹՅԱՆ ՊԱՅՄԱՆԱԳԻՐ**

|  |  |
| --- | --- |
| ք. Երևան | «\_\_\_\_» «\_\_\_\_\_\_\_\_\_\_\_\_\_» 2022 թ**.** |

Հայաստանի Հանրապետության տարածքային կառավարման և ենթակառուցվածքների նախարարությունը (այսուհետ՝ Նախարարություն)՝ ի դեմս Նախարարության գլխավոր քարտուղար Արթուր Երիցյանի, որը գործում է Նախարարության կանոնադրության հիման վրա, մի կողմից և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ կազմակերպությունը (ՀՎՀՀ, պետական գրանցման՝ , Լիցենզիա՝ ) (այսուհետ՝ Ֆինանսական կառույց)՝ ի դեմս գործադիր տնօրեն \_\_\_\_\_\_\_\_\_\_\_\_\_\_\_\_\_\_, որը գործում է Ֆինանսական կառույցի կանոնադրության հիման վրա, մյուս կողմից (այսուհետ` միասին Կողմեր), կնքեցին սույն պայմանագիրը (այսուհետ՝ Պայմանագիր) հետևյալի մասին.

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն Պայմանագրով կարգավորվում են բնակարանների և անհատական բնակելի տների էներգաարդյունավետ վերանորոգման աշխատանքների պետական աջակցության ծրագրի իրականացման համար անհրաժեշտ տեղեկատվության փոխանակության և դրամական միջոցների փոխանցման հետ կապված հարաբերություն­ները Նախարարության և Ֆինանսական կառույցի միջև։
2. Սույն պայմանագրում կիրառվող հասկացություններն ունեն հետևյալ իմաստը՝
3. **Ծրագիր`** Հայաստանի Հանրապետության կառավարության 2022 թվականի ապրիլի 15-ի թիվ N 520-Լ որոշման (այսուհետ՝ Որոշում) 1-ին կետով հաստատված՝ Բնակարանների և անհատական բնակելի տների էներգաարդյունավետ վերանորոգման աշխատանքների պետական աջակցության ծրագիր (այսուհետ՝ Ծրագիր),
4. **Շահառու`** Ծրագրի 4-րդ կետում նշված անձինք,
5. **Էներգաարդյունավետ վերանորոգում՝** Հայաստանի Հանրապետության կառավարության 2015 թվականի մարտի 19-ի N596-Ն որոշմամբ նախատեսված ընթացիկ նորոգման և ներքին հարդարման աշխատանքներ, որոնք ուղեկցվում են Ծրագրի 6-րդ կետի 2-րդ ենթակետով նախատեսված էներգաարդյունավետության միջոցառումներով,
6. **Էներգաարդյունավետ վերանորոգման վարկ (այսուհետ՝ վարկ)`** Հայաստանի Հանրապետության կառավարության 2022 թվականի մայիսի 26-ի թիվ N 775 - Լ որոշմամբ հաստատված՝ էներգաարդյունավետ վերանորոգման աշխատանքների պետական աջակցության ծրագրի իրականացման կարգի (այսուհետ՝ Կարգ) հաստատումից հետո Հայաստանի Հանրապետությունում գոյություն ունեցող (բացառությամբ 4-րդ աստիճանի վնասվածություն ունեցող) բազմաբնակարան շենքի բնակարանի կամ անհատական բնակելի տան էներգաարդյունավետ վերանորոգման համար տրամադրված վարկ կամ ֆակտորինգ,
7. **Ֆինանսական կառույց`** առևտրային բանկեր կամ վարկային կազմակերպություններ, որոնք Ծրագրի շրջանակներում համագործակցում են Նախարարության հետ,
8. **Ընտանիքի անդամ**՝ սույն պայմանագրի իմաստով Շահառուի ընտանիքի անդամ են հանդիսանում Շահառուի հայրը, մայրը, ամուսինը, ամուսնու ծնողները, տատը, պապը, քույրը, եղբայրը, երեխաները, թոռները,
9. **Վարկառու՝** Շահառուն կամ վերջինիս Ընտանիքի անդամը, ով Ֆինանսական կառույցի հետ կնքում է Վարկային պայմանագիր,
10. **Վարկային պայմանագիր`** Ծրագրի ներքո Ֆինանսական կառույցի և Վարկառուի միջև կնքված վարկի կամ ֆակտորինգի պայմանագիր,
11. **Սուբսիդավորման գումար`** Ծրագրով սահմանված սահմանաչափերով վարկի տարեկան տոկոսադրույքի սուբսիդավորմանն ուղղված գումար,
12. **Հատուկ հաշիվ՝** Ֆինանսական կառույցի բանկային հաշիվ, որին Ծրագրի շրջանակներում Նախարարությունը փոխանցում է Սուբսիդավորման գումարը:
13. Սույն Պայմանագրի ուժով Նախարարությունը պարտավորվում է Ֆինանսական կառույցի հետ Վարկային պայմանագիր կնքած Վարկառուների վարկի տարեկան տոկոսադրույքի սուբսիդավորման համար սույն Պայմանագրով նախատեսված կարգով և ժամկետներում Ֆինանսական կառույցի Հատուկ հաշվին փոխանցել Սուբսիդավորման գումարները, իսկ Ֆինանսական կառույցը պարտավորվում է այդ գումարներն ուղղել Ծրագրով սահմանված սահմանաչափերով վարկի տարեկան տոկոսադրույքի սուբսիդավորմանը՝ Վարկային պայմանագրով սահմանված ժամանակացույցին համապատասխան:
14. Կողմերն անվերապահորեն ընդունում են, որ սույն պայմանագրի շրջանակներում Ֆինանսական կառույցի Հատուկ հաշվին փոխանցված Սուբսիդավորման գումարները կարող են օգտագործվել բացառապես Ծրագրին համապատասխան և չեն կարող արգելադրվել (դրվել արգելանքի տակ), բռնագանձվել կամ հաշվանցվել Վարկառուի այլ պարտավորությունների դիմաց, կամ որևէ կերպ կանխիկացվել, կամ այլ կերպ օգտագործվել:
15. Կողմերն ընդունում են, որ սույն պայմանագրի շրջանակներում Կարգով սահմանված դեպքերում արդեն իսկ տրամադրված Սուբսիդավորման գումարների հետ վերադարձը Վարկառուի կողմից իրականացվում է Վարկային պայմանագրով սահմանված կարգով՝ առավելագույնը եռամսյա ժամկետում, իսկ Վարկային պայմանագրով սահմանված կարգով և ժամկետներում Վարկառուի կողմից չվերադարձնելու դեպքում՝ դատական կարգով։
16. Սույն պայմանագրով չկարագավորված հարաբերությունների նկատամամբ կիրառվում են Որոշմամբ և Կարգով՝ Նախարարության ու ֆինանսական կազմակերպությունների համար սահմանված նորմերը, իսկ դրանցով չկարգավորվող հարաբերություններն էլ կարգավորվում են ՀՀ օրենսդրությամբ սահմանված այլ նորմերով՝ ելնելով Որոշման և Կարգի կարգավորման առարկայից ու նպատակներից։

**II. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

1. Կողմերն իրավունք ունեն՝
2. սույն պայմանագրով կամ օրենքով սահմանված կարգով դադարեցնելու պայմանագրի գործողությունը.
3. օրենքով սահմանված կարգով բողոքարկելու մյուս կողմի գործողությունները և (կամ) անգործությունը և պահանջել պայմանագրով ստանձնած պարտավորությունների պատշաճ կատարում.
4. իրականացնելու օրենքներով նախատեսված այլ իրավունքներ:
5. Ֆինանսական կառույցն իրավունք ունի Էներգաարդյունավետ վերանորոգման վարկերի տրամադրման ժամանակ կիրառել «Ջերմ Օջախ» և «Իմ Տանիք» ծրագրերի ներքո մշակված առցանց գործիքակազմը (այդ թվում նաև առաջնորդվելով էներգաարդյունավետ միջոցառումների համար տվյալ ծրագրերի ներքո սահմանված տեխնիկական բնութագրերով) կամ այլ համարժեք գործիքակազմ՝ Ծրագրի համապատասխանության գնահատման և այլ անհրաժեշտ հաշվետվությունների կազմման նպատակով:
6. Նախարարությունն իրավունք ունի Ծրագրի մոնիթորինգի իրականացման նպատակով Ֆինանսական կառույցից պահանջել ներկայացնելու Կարգով սահմանված ծախսերը հիմնավորող փաստաթղթերը և այլ տեղեկությունները (վերանորոգվող բնակարանի լուսանկարներ, տեսագրություններ)։
7. Ֆինանսական կառույցը պարտավոր է՝
8. մինչև յուրաքանչյուր ամսվան հաջորդող ամսվա 5-րդ աշխատանքային օրը Նախարարության էլեկտրոնային փոստի հասցեով (mtai.secretariat@gmail.com) ներկայացնել Սուբսիդավորման գումարի փոխանցման վերաբերյալ հայտ` սույն պայմանագրին կից Հավելված 1․1-ով սահմանված ձևաչափերով և Հավելված 1․2-ով սահմանված տեղեկությունները,
9. կիսամյակային կտրվածքով (յուրաքանչյուր կիսամյակին հաջորդող ամսվա 5-րդ աշխատանքային օրը) Նախարարությանը ներկայացնել հաշվետվություն Սուբսիդավորման գումարների օգտագործման վերաբերյալ՝ սույն պայմանագրին կից Հավելված 1․3-ի Ձև N1-ին համապատասխան,
10. կիսամյակային կտրվածքով (յուրաքանչյուր կիսամյակին հաջորդող ամսվա 5-րդ աշխատանքային օրը) Նախարարությանը ներկայացնել հաշվետվություն Ծրագրի վերաբերյալ՝ սույն պայմանագրին կից Հավելված 1.3-ի Ձև N 2-ին համապատասխան,
11. կիսամյակային կտրվածքով (յուրաքանչյուր կիսամյակին հաջորդող ամսվա 5-րդ աշխատանքային օրը) Նախարարությանը ներկայացնել հաշվետվություն Ծրագրի մոնիթորինգի վերաբերյալ՝ սույն պայմանագրին կից Հավելված 1․3-ի Ձև N 3-ին համապատասխան։
12. Նախարարությունը պարտավոր է`
13. սույն պայմանագրի 10-րդ կետի 1-ին ենթակետում նշված տե­ղե­կությունները ստանալուց հետո առավելագույնը 10 աշխատանքային օրվա ընթացքում ուսումնասիրել դրանց համապատասխանությունը Որոշմամբ և Կարգով սահմանված պահանջներին (պահանջներին բավարարող Շահառուն ինքնաշխատ եղանակով համարվում է Ծրագրի շահառու) և Ֆինանսական կառույցի Հատուկ հաշվին փոխանցել հայտի ներկայացմանը նախորդող ամսվա ընթացքում տրամադրված վարկերի գծով նախատեսված Սուբսիդավորման գումարները, ընդ որում` սկսած 2023 թվականի հուլիսի 1-ից, Սուբսիդավորման գումարները Հատուկ հաշվին փոխանցվում են տարեկան կտրվածքով (առաջիկա 12 ամիսների համար ամբողջությամբ).
14. Ժամանակացույցով նախատեսված վճարումները (Սուբսիդավորման գումարների սահմանաչափերին համապատասխան) չիրականացնելու դեպքում, վճարել ժամկետանց պարտավորությունների համար նախատեսված տույժերն ու տուգանքները.
15. «Բանկային գաղտնիքի մասին» Հայաստանի Հանրապետության օրենքով սահմանված կարգով ապահովել սույն պայմանագրի շրջանակներում իրեն հայտնի դարձած` բանկային գաղտնիք համարվող տեղեկությունների գաղտնիությունը:

**III. ՊԱՅՄԱՆԱԳՐԻ ԳԻՆԸ**

1. Սույն պայմանագրով սահմանված համագործակցությունն իրականացվում է անհատույց (անվճար) կերպով։ Սույն պայմանագրով նախատեսված պարտականությունների կատարման հետ կապված ծախսերը չեն փոխհատուցվում:

**IV. ԵԶՐԱՓԱԿԻՉ ԴՐՈՒՅԹՆԵՐ**

1. Սույն պայմանագրում փոփոխություններ և լրացումներ կատարվում են կողմերի փոխադարձ համաձայնությամբ և Հայաստանի Հանրապետության օրենսդրությամբ սահմանված կարգով` լրացուցիչ համաձայնագրեր կնքելու միջոցով, որոնք կհանդիսանան սույն պայմանագրի անբաժանելի մասը:
2. Սույն պայմանագիրը կազմված է հավասարազոր իրավաբանական ուժ ունեցող երկու օրինակից։ Յուրաքանչյուր կողմին տրվում է պայմանագրի մեկ օրինակ։
3. Սույն պայմանագիրը լուծվում է կողմերի փոխադարձ համաձայնությամբ: Պայմանագիրը լուծելու վերաբերյալ առաջարկությունը մի կողմը մյուս կողմին ներկայացնում է պայմանագրի լուծման նախատեսվող ժամկետից առնվազն երկու ամիս առաջ:
4. Սույն պայմանագիրը լուծվում է լուծման օրվա դրությամբ պայմանագրով ստանձնած պարտավորությունները կողմերի կողմից պատշաճ կատարելու, ինչպես նաև չկատարելու կամ ոչ պատշաճ կատարելու հետևանքով պատճառված վնասները լրիվ հատուցելու պայմանով:
5. Սույն պայմանագիրն իրավաբանական ուժ է ստանում այն կնքելու օրը:
6. Ծրագրի իրականացման համար անհրաժեշտ տեղեկությունները փոխանակվում են Նախարարության և Ֆինանսական կառույցի միջև էլեկտրոնային եղանակով՝ Նախարարություն՝ mtai.secretariat@gmail.com էլեկտրոնային փոստի հասցեով,

Ֆինանսական կառույց՝ ------ էլեկտրոնային փոստի հասցեով)։

**V. ԿՈՂՄԵՐԻ ԻՐԱՎԱԲԱՆԱԿԱՆ ՏՎՅԱԼՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |  |
| --- | --- | --- |
| Նախարարություն  |  | Ֆինանսական կառույց |
|   |  |   |
| Գտնվելու վայրը` Երեւան 0010, Հանրապետության հրապարակ, Կառավարական տուն 3 |  | Գտնվելու վայրը`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Հեռ.` 010 51 51 20 |  | Հեռ.` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Էլ. փոստ` mtai.secretariat@gmail.com  |  | Էլ. փոստ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Արթուր Երիցյան |  | Լիցենզիայի համար՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | (անունը, ազգանունը) |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (ստորագրությունը) |  | (ստորագրությունը) |